Kosnett: Të dënuarit për krime lufte nuk kanë vend në qeverinë e Kosovës
Ambasadori amerikan në Prishtinë, Philip Kosnett, kundërshton emërimin në poste qeveritare të të dënuarve për krime lufte.
Ambasadori amerikan në Prishtinë, Philip Kosnett, tha të mërkurën mbrëma se kriminelët e dënuar të luftës nuk kanë vend në qeverinë e Kosovës, ndërsa u bëri thirrje udhëheqësve të Kosovës që të mos mbështesin individët e tillë. Ai i bëri këto komente përmes një statusi në rrjetin twitter, duke i bërë jehonë një komunikate të organizatës Nisma e të Rinjve për të Drejtat e Njeriut në Kosovë dhe Serbi, e cila e dënoi emërimin e ish komandantit të shtabit të përgjithshëm të Ushtrisë Çlirimtare të Kosovës, Sylejman Selimi, në postin e këshilltarit të kryeministrit Ramush Haradinaj. Ambasadori Kosnett shkroi se shkroi ai. Organizatat Nisma e të Rinjve për të Drejtat e Njeriut në Kosovë dhe Nisma e të Rinjve për të Drejtat e Njeriut në Serbi dënuan vendimin e kryeministrit të Kosovës, Ramush Haradinaj për emërimin e ish-komandantit të UÇK-së, Sylejman Selimi, si këshilltar politik. Në komunikatën e tyre thuhet se “deri më 25 janar të këtij viti, kur edhe u lirua me kusht, zoti Selimi ishte në burg duke vuajtur dënimin e tij prej 7 (shtatë) vitesh për veprën penale krime lufte kundër popullatës civile gjatë viteve 1998-1999”. Dy organizatat kanë shprehur shqetësimin siç thuhet edhe për deklaratat e udhëheqësve tjerë të institucioneve të cilët e kanë cilësuar si hero të popullit shqiptar. thuhet në komunikatë. Më 25 janar të këtij viti, ish-komandanti i Ushtrisë Çlirimtare të Kosovës, Sylejman Selimi u liria nga burgu. Zoti Selimi i cili njihej me emrin e luftës Sulltani, ishte dënuar në vitin 2015 nën akuzat për keqtrajtim të civilëve gjatë luftës. Lirimi i zotit Selimi ndodhi në një periudhë kur një numër bashkëluftëtarësh të tij janë ftuar dhe intervistuar nga prokuroria e posaçme për krime lufte me seli në Hagë, e cila do të trajtojë pretendimet për përfshirje të pjesëtarëve të UÇK-së në krime të luftës dhe pasluftës në Kosovë. Edhe zoti Selimi, është intervistuar të mërkurën në Prishtinë nga Gjykata e Posaçme për krime lufte.